50 shades of overgrep | Thomas Leikvoll

Thomas Leikvoll

29. jan. 2017 21:15 Sist oppdatert 30. januar 2017

Om en frivillig one-night-stand som ikke ble helt som man ønsket, blir omtalt som et overgrep, er det en hån mot de som blir brutalt penetrert mot sin vilje, mener debattanten. NTB Scanpix/fotolia

Jepp, jeg har våknet opp naken med kvinner, hvor ingen av oss husker om vi har hatt sex. Skal vi begynne å betegne dette som overgrep?

Debatt

Dette er et debattinnlegg. Meninger i teksten står for skribentens regning.

NTB Scanpix/fotolia

Linn W. Rosenborg skriver 17. januar i Aftenposten om sin venninne som opplevde at sexpartneren tok av kondomet under akten uten hennes samtykke.

Rosenborg mener det er et overgrep og tar til ordet for at jussen også skal se på det slik. Jeg er enig i at vi må snakke om de uklare grensene.

Men la oss snakke med begge kjønn.

Og så er det kanskje på tide å begrense bruken av ordet overgrep.

Menn opplever det motsatte

Rosenborg skriver at motivet for innlegget hennes er at hun, etter å ha snakket med venner, mener å ha oppdaget at slike brudd på avtaler før frivillig sex er et omfattende problem.

Ut ifra ordlyden har hun utelukkende snakket med venninner.

Og la det være klart: Å ta av et kondom i hemmelighet er ynkelig, umoralsk og avsindig egoistisk.

Men er det et overgrep?

Les også Les Rosenborgs tekst her: Hun samtykket til sex MED kondom. Så snek han den av...

Årlig opplever en rekke menn det motsatte; at kvinner forsikrer dem om at de bruker prevensjon, eller på andre måter lyver om at de er i en sikker periode, for så ni måneder etter bli ufrivillig far.

Mange av dem opplever også at pengene deres er høyst velkomne, men at deres nærvær ikke er det. Er dette et overgrep?

Norsk rettsvesen synes åpenbart ikke det, for aldri har vel en mann fått annullert et farskap når han har fått barn mot eget ønske uten å ha planlagt det.

Der baserer man seg fremdeles på filosofien den som er med på leken, må tåle steken.

Det skjedde meg

Rosenborg har helt rett i at det finnes svært mange gråsoner. Hun nevner selv noen av dem.

Alle de hun nevner, er utelukkende hendelser som rammer kvinner. For det er nemlig slik at det er kvinnene som definerer overgrepet.

Å ta av et kondom i hemmelighet er ynkelig, umoralsk og avsindig egoistisk. Men er det et overgrep? spør Leikvoll. Dmitri Ma / Shutterstock

I Norges mest populære podkast, Tusvik og Tønne, tok de opp denne tematikken i fjor. Der forteller Sigrid Bonde Tusvik om at hun i sin single tilværelse hadde opplevd å være på fest der alle var like drita, for så å våkne opp naken med en partner uten å huske sexen eller forløpet til hvordan det skjedde.

Det er kanskje på tide å begrense bruken av ordet overgrep

Ved siden av henne sitter en (over)ivrig Lisa Tønne og roper at det helt klart er et overgrep, og bruker sågar ordet voldtekt.

Men er dette et overgrep?

For da kan jeg nå, med risiko for straffeforfølgelse, avsløre at det skjedde meg en rekke ganger i single og mindre ærefulle år av mitt liv.

Utvanner begrepet

Jepp. Jeg har våknet naken med kvinner som også har vært nakne, hvor vi sannsynligvis har hatt sex, men hvor ingen husker eller kan være sikker.

Skal vi altså begynne å betegne dette som et overgrep?

Ingen av disse jentene beskyldte meg noen gang for det. Men om noen av dem hadde gjort det, er jeg ikke i tvil om hvem loven hadde ansett som overgriperen, og hvem som hadde vært offeret.

Om vi ikke klarer å gradere hva vi betrakter som et overgrep, er vi i ferd med å utvanne hele begrepet.

Om vi ikke klarer å gradere hva vi betrakter som et overgrep, er vi i ferd med å utvanne begrepet

Om en ellers frivillig one-night-stand som ikke ble helt som man hadde ønsket eller avtalte, blir til et overgrep, er det en hån mot de mange som blir brutalt penetrert mot sin vilje, og med frykt for eget eller andres liv og helse.

Ja, vi må snakke om det. Menn og kvinner.

Og kanskje finne på noen andre grader av ordet overgrep.

Få med deg debattene hos Aftenposten meninger på Facebook og Twitter

Lese mer? Vi anbefaler deg disse:

Les også Juridisk abort: Da daten ble gravid etter åtte timers bekjentskap, hadde han ingenting han skulle ha sagt. Jon ble far mot sin vilje.

Les også Linn W. Rosenborgs tekst: Hun samtykket til sex MED kondom. Så snek han den av...

Utdrag fra Tegnehannes «Vi hater ikke menn, vi hater voldtektsmenn» Tegnehanne

Les også Tegnehanne: Vi hater ikke menn, vi hater voldtektsmenn

Les også Politiet henla saken fordi jenta (12) «samtykket»

Podkast: Seksuelle overgrep - og tiden etter

Ane Vangens (20) overgrepsmann ble nylig dømt til fire ås fengsel.

Camilla anmeldte to voldtekter i løpet av ett år, men begge sakene ble henlagt.

Sammen med Lisa Arntzen, sosionom i Dixi, gjester de Aftenpodden SI ;D for å fortelle om tiden etterpå.